Sænski prófessorinn Tommy Möller skrifar í Dagens Industri að ef aðlögun ” fjölmenningarinnar ” haldi áfram á jafn slæman hátt og hingað til muni lýðræðið og velferðarsamfélagið Svíþjóð leysast upp . Tommy Möller starfar sem prófessor í stjórnmálafræðum við háskólann í Uppsala . Hann segir að ” hinn umfangsmikli fólksinnflutningur og áhrif hans á íbúana ” muni einkenna stjórnmál landsins um langan tíma í framtíðinni . Áhrif eins og vandamál í heilsugæslu og skólum , sveitarfélög sem ganga á hnjánum vegna hærri framfærsluútgjalda , gríðarlegur húsnæðisskortur og glæpir glæpagengja skilja eftir spor . Þetta er sú mynd sem Svíþjóðardemókratar hafa af raunveruleikanum og sú sama sem sífellt fleiri Svíar eru sammála . Fjölmenninging gæti að auki leitt til „ menningarátaka ” í landinu eins og gerst hefur í sveitarfélögum undir stjórn Svíþjóðardemókrata , sem reynt hafa t.d. að sniðganga marxískar listir . ” Því miður felast meiri og því miður óhugnanlegri átök í fjölmenningunni . Ef ekki tekst betur með aðlögun nýkominna þá er hættan sú , að það kítti sem heldur saman lýðræðislegu velferðarsamfélagi eins og okkar , leysist upp . ” Prófessorinn telur að tillitssemi fólks hvert við annað sem hefur byggt upp Svíþjóð sé að hverfa m.a. vegna alls fólksinnflutnings . Möller segir að margir sem flytjast til Svíþjóðar sýni ” litla félagslega tillitssemi . Í versta falli er grafið undan skilyrðunum fyrir sjálfu lýðræðinu . ” Ríkir neyðarástand á bráðamóttöku Landspítalans ?